《悼词四章 其四》
明代·王彦泓

不堪闲坐细思量，凶短应令薄幸偿。忍料汝非长命女，误题侬是有情郎。

青枫根下年年纸，绣佛幢前旦旦香。底是可消冤痛处，哭伊三万六千场。

作者简介：镇江府金坛人，字次回。以岁贡为松江府华亭县训导，卒于官。博学好古，喜作艳体小诗，格调似韩偓。词不多作，而善改昔人词，有加毫颊上之致。有《疑雨集》。